Наступны этап, на які мяркуе выйсці мясцовы Цэнтр, стварэнне мадэляў розных бізнесаў. Ужо маецца будынак, дзе будуць стварацца розныя майстэрні — лозапляцення, кузня, сыраварня, каўбасны цэх і іншыя. Мадэльныя бізнесы будуць паказваць, як на практыцы можна займацца сваёй справай. У сельскагаспадарчым ліцэі, што размешчаны ў Камарове, будуць вучыць будучых прадпрымальнікаў для сельскай мясцовасці. Ёсць намер займацца і арганічным земляробствам, конегадоўляй. І даказаць, што на вёсцы жыць прэстыжна.